钦定古今图书集成/历象汇编/岁功典/第008卷 > 《大吕十二月》
## 钦定古今图书集成/历象汇编/岁功典/第008卷 > 《大吕十二月》

分手未遥，翘心且积，引领企踵，朝夕不忘，眷友思仁，
行坐未舍。既属严风极冷，苦雾添寒，冰坚汉地之池，
雪积袁安之宅。敬想足下栖神鹤驾，眷想龙门，披玩
之间，愿无捐德。某种瓜贱士，卖饼贫生，入爨灶以扬
声，不逢蔡子；驾盐车而显迹，罕遇孙阳。徒怀叩角之
心，终想暴腮之患。既为久要，聊吐短章，纸尽墨穷，何
“能恳露。”